CELEX: 32015D0031
Language: et
Date: 2015-09-10 00:00:00
Title: Euroopa Keskpanga otsus (EL) 2015/1613, 10. september 2015, millega muudetakse otsust (EL) 2015/5 varaga tagatud väärtpaberite ostukava rakendamise kohta (EKP/2015/31)

25.9.2015   
            
            
               ET
            
            
               Euroopa Liidu Teataja
            
            
               L 249/28
            
         EUROOPA KESKPANGA OTSUS (EL) 2015/1613,
   10. september 2015,
   millega muudetakse otsust (EL) 2015/5 varaga tagatud väärtpaberite ostukava rakendamise kohta (EKP/2015/31)
   EUROOPA KESKPANGA NÕUKOGU,
   võttes arvesse Euroopa Liidu toimimise lepingut, eelkõige selle artikli 127 lõike 2 esimest taanet,
   võttes arvesse Euroopa Keskpankade Süsteemi ja Euroopa Keskpanga põhikirja, eelkõige artikli 12.1 teist lõiget koosmõjus artikli 3.1 esimese taande ja artikliga 18.1,
   ning arvestades järgmist:
   
               (1)
            
            
               4. septembril 2014 otsustas EKP nõukogu algatada uue varaga tagatud väärtpaberite ostukava. 2. oktoobril 2014 täpsustas EKP nõukogu varaga tagatud väärtpaberite ostukava üksikasju ning otsustas, et garanteeritud keskmise järgu nõudeõigusega varaga tagatud väärtpaberite kõlblikkuskriteeriumid avaldatakse hilisemas faasis.
            
         
               (2)
            
            
               18. märtsil 2015 otsustas EKP nõukogu kaaluda keskmise järgu nõudeõigusega varaga tagatud väärtpaberite ostmist varaga tagatud väärtpaberite ostukava alusel, eeldusel, et asjaomased väärtpaberid on kohaselt tagatud vastavalt eurosüsteemi tagatisvarade raamistiku nõuetele. Asjaomaste muudatuste kajastamiseks on vaja ajakohastada varaga tagatud väärtpaberite ostukava rakendamist käsitlevat otsust EKP/2014/45 (1).
            
         
               (3)
            
            
               Seetõttu tuleb otsust EKP/2014/45 vastavalt muuta,
            
         ON VASTU VÕTNUD KÄESOLEVA OTSUSE:
   Artikkel 1
   Muudatused
   Otsust EKP/2014/45 muudetakse järgmiselt.
   
               1)
            
            
               Artikli 2 punkt 2 asendatakse järgmisega:
               
                           „2.
                        
                        
                           Välja arvatud punktides 1 ja 9 sätestatu osas vastavad varaga tagatud väärtpaberid eurosüsteemi rahapoliitika operatsioone tagavatele varaga tagatud väärtpaberitele kohaldatavatele kõlblikkuskriteeriumidele kooskõlas suunisega EKP/2014/60 (2).
                        
                     
                  (2)  Euroopa Keskpanga 19. detsembri 2014. aasta suunis (EL) 2015/510 eurosüsteemi rahapoliitika raamistiku rakendamise kohta (EKP/2014/60) (ELT L 91, 2.4.2015, lk 3).”"
						
            
         
               2)
            
            
               Artiklile 2 lisatakse punkt 9 järgmises sõnastuses:
               
                           „9.
                        
                        
                           Suunise EKP/2014/60 artiklis 77 sätestatud nõudeid ei kohaldata keskmise järgu nõudeõigusega varaga tagatud väärtpaberite suhtes, mis on ostukõlblikud ainult varaga tagatud väärtpaberite ostukava alusel, kui need väärtpaberid:
                           
                                       a)
                                    
                                    
                                       on tagatud garantiiga:
                                       
                                                   i)
                                                
                                                
                                                   mis vastab suunise EKP/2014/60 neljanda osa IV jaotise artiklites 114, 115, 117 ja 118 sätestatud turukõlblike varade garantiide nõuetele ja
                                                
                                             
                                                   ii)
                                                
                                                
                                                   mille emitendiks on garant, kellel on kooskõlas suunise EKP/2014/60 artikli 83 punktiga c vähemalt ühe tunnustatud reitinguagentuuri süsteemi antud krediidikvaliteedi hinnang, mis on väljendatud avaliku krediidireitingu kujul ja vastab vähemalt eurosüsteemi ühtlustatud hindamisskaala krediidikvaliteedi astmele 3; ning
                                                
                                             
                                 
                                       b)
                                    
                                    
                                       vastavad kõikidele muudele varaga tagatud väärtpaberite ostukava kõlblikkuskriteeriumidele.
                                    
                                 Käesolevas otsuses mõistetakse „keskmise järgu nõudeõiguse” (mezzanine) all varaga tagatud väärtpaberite emissiooni seeriat, mille nõudeõiguse järk vastavalt prospektis sätestatud täitmisele pööramise järgsele ning kohastel juhtudel aktseleratsioonijärgsele maksehierarhiale:
                           
                                       a)
                                    
                                    
                                       on madalam kui sama varaga tagatud väärtpaberite emissiooni mitteallutatud seerial või allseerial kooskõlas suunise EKP/2014/60 artikliga 77 ja
                                    
                                 
                                       b)
                                    
                                    
                                       asjaomase väärtpaberistamise kõige madalama nõudeõiguse järk väärtpaberistamise seeria, mis väärtpaberistatud riskipositsioonidele tekkiva kahju korral on esimene väärtpaberistamise seeria, mis kahju kannab, pakkudes seeläbi kaitset teise järjekoha kahju väärtpaberistamise seeriale ja teisest kõrgema järjekoha kahju väärtpaberistamise seeriate olemasolu korral ka neile.”
                                    
                                 
                     
         Artikkel 2
   Jõustumine
   Käesolev otsus jõustub kahekümnendal päeval pärast selle avaldamist Euroopa Liidu Teatajas.
   
      Frankfurt Maini ääres, 10. september 2015
      
         
            EKP president
         
         Mario DRAGHI
      
   
   
      (1)  Euroopa Keskpanga 19. novembri 2014. aasta otsus (EL) 2015/5 varaga tagatud väärtpaberite ostukava rakendamise kohta (EKP/2014/45) (ELT L 1, 6.1.2015, lk 4).